

ที่ทำการ

ประกาศองค์การบริหารส่วนตำบลบ้านแท่น

เรื่อง มาตรการตรวจสอบการใช้ดุลพินิจ

……………………

เพื่อให้การบริหารราชการขององค์การบริหารส่วนตำบลบ้านแท่น เป็นไปตามหลักธรรมาภิบาล มีความโปร่งใส ตรวจสอบได้ ตลอดจนสอดคล้องกับยุทธศาสตร์ชาติว่าด้วยการป้องกันและปราบปรามการทุจริตและนโยบายของรัฐบาล องค์การบริหารส่วนตำบลบ้านแท่นจึงได้กำหนดมาตรการตรวจสอบการใช้ดุลพินิจดังนี้

1. ผู้บังคับบัญชาทุกระดับชั้นต้องปฏิบัติตนเป็นแบบอย่างที่ดีแก่ผู้ใต้บังคับบัญชา ปฏิบัติงานด้วย

ความซื้อสัตย์สุจริต กำกับ ดูแล และติดตามการปฏิบัติงาน ตลอดจนการใช้ดุลยพินิจของผู้ใต้บังคับบัญชาให้เป็นไปตามกฎหมาย กฎ ระเบียบ ประกาศ ข้องบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน เช่น คู่มือการปฏิบัติงานหรือหลักเกณฑ์มาตรฐานการปฏิบัติงาน บนพื้นฐานความสุจริต เป็นธรรม รับผิดชอบ ถูกต้องชอบธรรม ยอมรับนับถือ และโปร่งใสตรวจสอบได้ในทุกขั้นตอนการปฏิบัติงาน

1. ให้ผู้ปฏิบัติงานปรับปรุงกระบวนการทำงานให้มีประสิทธิภาพ พร้อมทั้งจัดให้มีคู่มือการปฏิบัติงาน


หรือหลักเกณฑ์มาตรฐานของการปฏิบัติงานที่แสดงถึงกระบวนการ ขั้นตอน ระยะเวลาการปฏิบัติงานอย่างชัดเจน เพื่อเป็นกรอบการปฏิบัติงานอันจะนำมาสู่การลดการใช้ดุลพินิจของผู้ปฏิบัติงาน

1. ให้ผู้ปฏิบัติงานรายงานผลการดำเนินงานหรือการปฏิบัติงานที่ไม่เป็นไปตามกฎหมาย กฎ ระเบียบ

ประกาศ ข้องบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน หรือไม่เป็นไปตามคู่มือการปฏิบัติงานหรือหลักเกณฑ์มาตรฐานการปฏิบัติงาน ต่อผู้บังคับบัญชาตามลำดับ เพื่อให้ส่วนงานที่เกี่ยวข้องดำเนินการหาข้อเท็จจริง วิเคราะห์ เสนอแนวทางแก้ไขปัญหา และป้องกันต่อผู้บังคับบัญชา

1. ให้กลุ่มตรวจสอบภายใน ติดตามความก้าวหน้าการดำเนินการต่าง ๆ และรายงานผลการดำเนิน

การตามมาตรการตรวจสอบการใช้ดุลพินิจต่อนายกองค์การบริหารส่วนตำบลบ้านแท่นทราบตามรอบระยะเวลาที่กำหนด

 จึงประกาศให้ทราบโดยทั่วกัน

ประกาศ ณ วันที่ 25 เมษายน พ.ศ. 2562

(นายมนต์ชัย ดวงสว่าง)

นายกองค์การบริหารส่วนตำบลบ้านแท่น

